Birte Fosheim Wienskol, bedre kjent som Minken Fosheim, ble tirsdag bisatt fra Uranienborg kirke i Oslo i dag.
Fosheim døde 7. juni på Lovisenberg sykehus etter en tids sykdom, med sine nærmeste rundt seg.
Minken Fosheims kiste var omkranset av blomster og hilsener fra familie og venner, og det var prest Per Arne Dahl som ledet seremonien. Folk begynte å ankomme kirken allerede klokka 12, en time før bisettelsen startet.